Ved du noget? Tip os på sms 1224 (alm. sms-takst), eller send en mail til 1224@eb.dk. Du kan også vælge at udfylde formularen herunder. E-mail: Navn: Tlf. Nr.: Vælg billede eller video (5 mb) Send Upload foto/video Luk

Tak for dit indsendte materiale Mvh. Redaktionen Det opstod en fejl - prøv igen Husk at udfylde alle felter og at vedhæftet materiale ikke må fylde mere end 5 mb. Hvis problemet bliver ved, kan du indsende tip på sms til 1224 (alm. sms takst), eller via email til 1224@eb.dk. Indsend mere materiale

- Fucking luder, fyr ham, fyr ham.

Med de ord tager mindst to unge mænd tilløb til at overfalde en tilsyneladende ældre mand, som bevæger sig over et lyskryds i retning mod banegården i Aarhus.

Østjyllands Politi efterlyser nu både offer og gerningsmænd bag det voldsomme overfald, som er foreviget på video.

Anmeldelsen stammer nemlig ikke fra manden, som får bank, men en udeforstående, som har set optagelsen,der florerer på Facebook, oplyser pressemedarbejder ved Østjyllands Politi Janni Lundager.

- Det er tydeligt, at det er foregået i Aarhus, og personen, som har set videoen på Facebook, har tænkt, at det her ikke er i orden og anmelder det så til os, siger hun til Ekstra Bladet.

Artiklen fortsætter under billedet ...

Her farer en af gerningsmændene i flæsket på mand i Aarhus. Foto: Østjyllands Politi

Jeg boller dig, mand

På videoen, som er lagt på det sociale medie 27. februar i år, ses to unge mænd, der med ukvemsord nærmer sig deres offer.

Han når ikke over vejen, før de en efter en springer på ham. Den ene skubber ham hårdt i ryggen, mens den anden senere nærmest flyver op og hamrer manden i hovedet med knyttet næve.

Det får manden til at kollapse, hvorefter de to unge vender sig om og forlader stedet.

Forinden høres en mandestemme udbryde 'Jeg boller dig, mand', og da manden ligger hjælpeløs på gaden, skriger nogen 'læg dig ned, din fucking lille luder'.

Mens optagelsen kun afslører to, der direkte er involveret i overfaldet, lader det til, at manden, der filmer, opfordrer til, at de aggressive voldsmænd tager affære.

Motiv og tidspunkt for overfaldet er endnu ukendt, og politiet hører meget gerne fra offer og vidner, der har oplysninger om episoden, eller har en formodning om, hvem gerningsmændene er. Oplysninger kan gives til politiet via tlf. 114.

Signalement af de to gerningsmænd:

A:

• Anden etnisk oprindelse end dansk

• Ca. 18-25 år

• Ca. 180 cm, alm. til kraftig af bygning

• Sort hår

• Iført mørk jakke, sort trøje med hvidt print, sorte bukser, hvide strømper og sorte sko.



B:

• Anden etnisk oprindelse end dansk

• Ca. 18-25 år

• Ca. 180 cm, alm. af bygning

• Iført sort kasket, sort jakke med hvidt print på ryggen, sorte bukser og hvide sko.